Source: https://prirucka-odpadov.dashofer.sk/onb/33/pravna-uprava-obalov-a-odpadov-z-obalov-a-povinnosti-a-sankcie-ktore-z-nej-vyplyvaju-uniqueidmRRWSbk196FPkyDafLfWAAnlHoBoU9LRu0fG9Jb6b6xR7PH28qGxwQ/?uri_view_type=5
Timestamp: 2020-02-26 07:39:14+00:00

Document:
6.2.2020, JUDr. Božena Gašparíkova, CSc., Mag. Annamária Tóthová, Dvořák Hager & Partners advokátska kancelária, s.r.o., doc. JUDr. Boris Balog, PhD., Zdroj: Verlag Dashöfer
JUDr. Božena Gašparíkova, CSc., Mag. Annamária Tóthová, Dvořák Hager & Partners advokátska kancelária, s.r.o., doc. JUDr. Boris Balog, PhD.
Zákon o odpadoch účinný od 1. 1. 2016 celkom zrušil zákon č. 119/2010 Z. z. o obaloch a celá právna úprava týkajúca sa obalov je už obsiahnutá v tomto zákone.
Relevantné ustanovenia pre oblasť obalov sa nachádzajú tiež v prvom oddiele štvrtej časti zákona o odpadoch – Rozšírená zodpovednosť výrobcov (§ 27 – § 31) ako aj v šiestej časti zákona – Komunálny odpad (§ 80 – § 83).
Zákon o odpadoch v časti Obaly a odpady z obalov upravuje požiadavky na zloženie, vlastnosti a označovanie obalov a práva a povinnosti právnických a fyzických osôb pri nakladaní s obalmi s cieľom:
Ak v tomto oddiele nie je ustanovené inak, vzťahujú sa všeobecné ustanovenia tohto zákona na všetky druhy obalov a na nakladanie s odpadmi z obalov, ktoré sa uvádzajú na trh alebo do distribúcie v Slovenskej republike, nehľadiac na miesto ich vzniku, na ich používanie a na použitý materiál. Zákon o odpadoch upravuje len niektoré požiadavky na zloženie, vlastnosti a označovanie obalov. Osobitné požiadavky na vlastnosti obalov a obalových materiálov a podmienky ich používania, ktoré sú ustanovené inými právnymi predpismi (napr. zákonom o potravinách, zákonom o liekoch, zákonom o chemických látkach a pod.), zostávajú nedotknuté.
Obal je výrobok. Výrobok je v zákone č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov vymedzený ako vec vyrobená, vyťažená alebo inak získaná vec nehľadiac na stupeň jej spracovania alebo po podstatnej úprave, ktorá sa sprístupňuje na trhu alebo je sprístupnená na trhu.
b. nie je nevyhnutný na uchovávanie, podporu alebo zachovávanie výrobku počas jeho životnosti a
Zápalkové škatuľky, plastový obal na CD obaloch, papierové košíčky na pečenie predávané spolu s cukrárskym výrobkom, vešiaky na oblečenie predávané spolu s oblečením...
Čajové vrecúška, vešiaky na oblečenie predávané oddelene od oblečenia, škatule na náradie, obaly na CD predávané spolu s CD.
Papierové alebo plastové tašky, fólie, jednorazové taniere a šálky.
Jednorazové príbory, baliaci papier predávaný oddelene, papierové košíčky na pečenie predávané bez cukrárskeho výrobku.
Kefka riasenky, ktorá tvorí súčasť uzáveru, svorky do zošívačiek, odmerky, ktoré tvoria súčasť uzáveru detergentov...
Skupinovým obalom je obal určený na to, aby tvoril v mieste nákupu skupinu určitého počtu tovarových jednotiek nehľadiac na to, či sa predáva konečnému používateľovi alebo spotrebiteľovi alebo slúži ako prostriedok na dopĺňanie tovarov do ponuky počas predaja; môže sa z tovaru odstrániť bez porušenia jeho vlastností.
Opakovane použiteľným obalom je obal navrhnutý, konštruovaný a umiestnený na trh Slovenskej republiky na vykonanie najmenej dvoch ciest alebo obehov počas svojej životnosti, ktorý sa opakovane plní alebo opakovane použije na ten istý účel, na ktorý bol navrhnutý, konštruovaný a umiestnený na trh Slovenskej republiky; taký obal sa stane odpadom, ak sa už opakovane nepoužije, a to okamihom jeho vyradenia.
Určenie, kedy sa takýto obal stane odpadom, je dôležité predovšetkým pre účely evidencie. Okrem drevených paliet sa všetky opakovane použiteľné obaly započítajú do množstva uvedených na trh, resp. do distribúcie ich prvým uvedením na trh. Pre drevené palety platí výnimka, keďže tieto sa započítavajú do množstiev obalov uvedených na trh, resp. do distribúcie, až keď sa stanú odpadom.
b. 0, 27 € za jeden obal pre sklenené opakovane použiteľné obaly na pivo s iným ako korunkovým uzáverom,
c. 40,- € pre opakovane použiteľné obaly na nápoje neuvedené v písmenách a) a b).
Ten, komu vyplývajú z tohto oddielu zákona o odpadoch povinnosti, sa označuje ako výrobca obalov. Je nutné poznamenať, že spravidla nejde o skutočného fyzického výrobcu – zhotoviteľa obalu, ale o osobu, ktorá napĺňa definíciu nižšie (spravidla balič, plnič, dovozca).
f. uvádza na trh obaly s výnimkou osoby, ktorá dodáva nepoužité prázdne obaly osobám uvedeným v písmene a), b) c), d) e) alebo osobe, ktorá balí alebo plní tovar pre osobu podľa písmena b).
- Spoločnosť vyrobí obaly v Slovenskej republike a vyvezie ich mimo územia SR – táto spoločnosť nie je výrobcom obalov a nemá s tým spojené povinnosti.
- Spoločnosť naplní v Slovenskej republike obaly svojím tovarom, ale vyvezie ich mimo územia Slovenskej republiky – nejde sa o výrobcu obalov, lebo neprišlo k uvedeniu na trh.
Pojem „odpad z obalov“ bol upravený už aj v zákone o obaloch, pričom prišlo len k prevzatiu definície do zákona o odpadoch. Dôležité je, že za odpad z obalov sa nepovažuje odpad z výroby obalov a odpad z procesu balenia tovarov, teda, že takéto odpady, aj ak sa zabezpečí ich zhodnotenie, nemožno zarátať do plnenia limitov ustanovených pre zhodnocovanie a recykláciu odpadov z obalov. Ide napríklad o odrezky fólie, z dosák pri výrobe drevenej palety, a pod.
Tento pojem bol prevzatý zo zákona o obaloch s cieľom zjednodušenia aplikácie tohto oddielu zákona o odpadoch. Ide o činnosti, ktoré sa týkajú obalov a nie odpadov z nich.
Tento pojem bol upravený aj v zákone o obaloch. Nová definícia však na rozdiel od pôvodného znenia presne vyjadruje, že odber sa uskutočňuje nielen na účely ich opakovaného použitia (teda predtým ako sa stanú odpadmi), ale aj na účely vyradenia z procesu opakovaného používania.
Pri materiálovom toku ide o pohyb odpadu z obalov z miesta jeho pôvodu do prvého zariadenia na zhodnocovanie odpadov niektorou z činností R1 až R11 alebo do prvého iného zariadenia mimo územia Slovenskej republiky, v ktorom je zabezpečené, že výsledok zhodnotenia odpadov bude rovnocenný s výsledkom zhodnotenia niektorou z činností R1 až R11.
Miesto pôvodu odpadov z obalov je miesto jeho vzniku pri pôvodnom pôvodcovi odpadu. Ak ide o súčasť komunálnych odpadov, je takýmto odpadom obec. Ide o novú definíciu, ktorej potreba vyplynula z doterajšej praxe. Miestom pôvodu odpadu z obalov teda nie je miesto, kde prišlo napr. k úprave odpadov, ale len úplne prvé miesto, kde odpad vznikol. Samotným úkonom potvrdzovania môže pôvodný pôvodca, resp. obec poveriť tretí subjekt (napr. zberovú spoločnosť).
Trhový podiel organizácie zodpovednosti výrobcov pre obaly pre príslušný kalendárny rok je percentuálny podiel množstva obalov a neobalových výrobkov uvedených na trh v Slovenskej republike v predchádzajúcom kalendárnom roku výrobcami obalov a výrobcami neobalových výrobkov, ktorí sú s organizáciou zodpovednosti výrobcov pre obaly v zmluvnom vzťahu v príslušnom kalendárnom roku, k celkovému množstvu obalov a neobalových výrobkov uvedených na trh v Slovenskej republike v predchádzajúcom kalendárnom roku výrobcami, ktorí si plnia vyhradené povinnosti kolektívne. Do množstva obalov podľa prvej vety sa započítava celkové množstvo spotrebiteľských obalov, skupinových obalov a prepravných obalov. Do celkového množstva obalov a neobalových výrobkov uvedených na trh v Slovenskej republike v predchádzajúcom kalendárnom roku výrobcami, ktorí si plnia vyhradené povinnosti kolektívne podľa prvej vety, sa nezapočítavajú množstvá od výrobcov obalov, ktorí začali plniť vyhradené povinnosti individuálne v príslušnom roku.
Veľmi ľahká plastová taška je plastová taška s hrúbkou steny menšou ako 15 mikrometrov, ktorá sa vyžaduje ako primárny obal pre nebalené potraviny z hygienických dôvodov alebo pomáha predchádzať plytvaniu potravinami.
Toto ustanovenie zákona o odpadoch v zásade zodpovedá § 4 zákona č. 119/2010 Z. z. zákona o obaloch a preberá požiadavky smernice o obaloch, predovšetkým článku 11.
V odseku 5 je zadefinovaná povinnosť viditeľného a trvalého označovania plastových debien a plastových paliet s obsahom ťažkých kovov v súlade s rozhodnutím Komisie z 28.1.1997, ktoré ustanovuje identifikačný systém pre obalový materiál, t. j., o materiálovom zložení obalu a v odseku 7 povinnosť uchovávať technickú dokumentáciu na účely jej predloženia kontrolným orgánom.
- Zaregistrovať sa v Registri výrobcov a oznamovať zmeny – výrobca je povinný podať písomnú žiadosť na Ministerstvo životného prostredia SR, jej vzor je prístupný na webových stránkach MŽP. Spolu so žiadosťou je potrebné priložiť vyhlásenia výrobcu podľa druhu plnenia povinnosti (kolektívne alebo individuálne). MŽP do 20 pracovných dní vydá výrobcovi potvrdenie o vykonaní zápisu. Výrobca obalov, ktorý nie je zapísaný v Registri výrobcov obalov, nesmie uvádzať obaly na trh v Slovenskej republike. Register je verejne prístupný na webovom sídle MŽP. Obsah registra ustanovuje § 1 vyhlášky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov. Výrobcovia zapísaní v registri podľa zákona o obaloch sa nemusia opätovne registrovať.
-Ustanoviť splnomocneného zástupcu – ide o novú povinnosť, ktorá platí pre zahraničných výrobcov bez sídla a miesta podnikania v SR a je upravená v § 27 ods. 18-20 zákona o odpadoch. Na základe písomného splnomocnenia vstúpi splnomocnenec do všetkých práv a povinností výrobcu obalov vyplývajúcich zo zákona o odpadoch. Platnosť splnomocnenia je najmenej 1 rok.
- Viesť a uchovávať evidenciu – Podrobnosti o vedení evidencie a o ohlasovaní údajov z evidencie upravuje vyhláška MŽP SR č. 366/2015 Z. z. o evidenčnej povinnosti a ohlasovacej povinnosti (predovšetkým § 5 a § 15 vyhlášky č. 366/2015 Z.z. a prílohy č. 5, 16 a 17).
- Vypočítať si svoj zberový podiel a trhový podiel, na základe údajov, ktoré zverejní ministerstvo na svojom webovom sídle najneskôr do 15. júla.
Nižšie uvedené povinnosti sa vzťahujú na výrobcu obalov ako je definovaný v § 52 ods. 11 zákona o odpadoch a nie na fyzického zhotoviteľa obalu. V § 54 sú upravené povinnosti, ktoré má výrobca nad rámec všeobecných povinností upravených v § 27 ods. 4 zákona o odpadoch. Ide o tieto povinnosti:
a. označenie obalu údajom o materiálovom zložení obalu v súlade s osobitným predpisom,74) ak sa rozhodne obal označiť; obal môže označiť aj údajom o spôsobe nakladania s ním [ § 105 ods. 3 písm. m)],
b. označenie obalu ako zálohovaný obal, ak uvádza na trh tovary v zálohovaných obaloch na nápoje okrem zálohovaných obalov, ktorých výška zálohu je 0,- € ,
Označovanie obalov ostáva aj podľa zákona o odpadoch dobrovoľné a teda na rozhodnutí výrobcu. Ak sa však výrobca rozhodne obaly označovať, musí tak robiť v súlade s § 20 vyhlášky č. 373/2015 Z. z. a prílohou č. 14 vyhlášky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov. Označovanie podľa iných právnych predpisov (napr. potravín alebo chemikálií) nie je týmto ustanovením dotknuté. Písmená b) a c) len preberajú doterajší právny stav zo zákona o obaloch, pričom označovanie zálohovaných obalov je bližšie upravené v § 20 vyhlášky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov.
Povinnosť uvedená pod písm. d) sa vzťahuje len na…

References: § 31
 § 83
 § 4
 § 1
 § 27
 § 5
 § 15
 § 52
 § 54
 § 27
 § 105
 § 20
 § 20